I 1996 kom Tigran Terteryan til Danmark med det formål at deltage i EM i Vejle og håbet om at kvalificere sig til [[Olympiske lege|OL]]. Tilbage i Armenien blev han stillet over for et ultimatum: hvis han ikke kvalificerede sig til OL, skulle han aftjene værnepligt og dermed deltage i krig<ref name=":0">[https://www.tv2ostjylland.dk/horsens/fire-slagsbrodre-med-stort-talent Fire slagsbrødre med stort talent - TV2 Østjylland - Fra 13. nov 2015] </ref>. Efter en skuffende præstation, hvor han ikke opnåede OL-kvalifikationen, traf han beslutningen om at blive i Danmark og søge asyl.<ref name=":1">[https://www.dr.dk/sporten/landskampen/armensk-bokser-gemte-sig-i-skoven-23-aar-efter-er-hans-tvillinger-danmarks '''Armensk bokser gemte sig i skoven:''' 23 år efter er hans tvillinger Danmarks største OL-håb] </ref> Noget tid efter at have hentet sin kone og søn Marsel til Danmark fik parret yderligere tre sønner, herunder Nikolai og hans tvillingebror Sebastian. Alle fire brødre har repræsenteret det danske landshold i boksning ved forskellige internationale turneringer.<ref name=":0" />
Levende_personer Sport